VS001491
Datum: 1996-08-13T02:00:00.000+02:00
datum_sodbe_i_stopnje: 2002-10-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: hudi primeri
odskodnina: 11.340.000,00 SIT
opombe: II Ips 186/2005. Reviziji tožeče stranke je bilo delno ugodeno v delu, ki se nanaša na odškodnino za duševne bolečine zaradi zmanjšanja življenjskih aktivnosti (odškodnina za ZŽA je bila zvišana iz 5.160.000,00 SIT na 6.000.000,00 SIT).
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zdrobljen zlom II. in IV. ledvenega vretenca, zlom prečnih izrastkov I. in IV. ledvenega vretenca, zlom XI. rebra levo, poškodba kavde ekvive in udarnina na glavi.

## Telesne bolečine

4.500.000,00 SIT Hude bole čine 48 dni, lahke bolečine mesec in pol, občasne lahke bolečine trpi še vedno ob spremembi vremena in preutrujenosti mišičja ob hrbtenici.

#### Hospitalizacija

Hospitaliziran je bil 65 dni, od tega 4 dni v enoti intenzivne nege. Prestal je operativni poseg v splošni anasteziji.

#### Ambulantno zdravljenje

Opravil številne kontrolne preglede pri kirurgu, fiziatru in splošnem zdravniku.

#### Rehabilitacija

8 mesecev pa je izvajal fizikalno terapijo doma, v zdravilišču in v bolnišnici.

#### Nevšečnosti med zdravljenjem

Med operativnim posegom prejemal organizmu škodljiva sredstva, 26-krat je bil izpostavljen ionizirajočemu žarčenju (rentgensko slikanje). 14 dni ni mogel vstajati iz postelje in je imel tudi povišano temperaturo (največ do 38,9°C), tako da je ta čas opravljal vse svoje fiziološke potrebe in osebno higieno v postelji ter bil popolnoma odvisen od negovalnega osebja. 38 dni je prejemal sredstva proti strjevanju krvi, 5 mesecev je nosil tritočkovni steznik, pol leta po njegovi odstranitvi ni smel dvigovati nobenega bremena, 2 meseca je imel težave z dihanjem. 3 mesece, ko je hodil z berglama, je bil slabše mobilen in potreben tuje pomoči pri oskrbovanju samega sebe. Zaradi ran in otekline na obrazu je bila teden dni prizadeta tudi njegova zunanjost.

## Strah

540.000,00 SIT Utrpel je intenziven primarni strah, saj je bilo njegovo po škodovanje nenaden, nepričakovan in boleč dogodek. Nato je bil vse do končanega diagnostičnega postopka v strahu, da ima hujše notranje, na zunaj neopazne poškodbe. Kasneje je bil v strahu pred operacijo v splošni anasteziji in končno za izid zdravljenja v smislu rehabilitacije hrbtenice. Še vedno je v skrbeh, saj ga čaka ponovna operacija za odstranitev kovinskega materiala iz hrbtenice, za katero pa ne ve ali bo sploh lahko izvedena, saj ima probleme s kožo, tovrstna operacija pa se ne izvede vse dokler ta predel ni popolnoma brez mozoljev. Zato se boji, da ne bi prišlo do zapletov.

## Zmanjšanje življenjske aktivnosti

6.000.000,00 SIT Gibljivost prsno-ledvene hrbtenice je pri oškodovancu zmanjšana za 24%, nepopolno je oživčenje spodnjih udov in posledično oslabela groba moč upogiba stopala in prstov skoraj za polovico, zmanjšana pa je tudi aktivna gibljivost skočnega sklepa. Zaradi poškodbe je 30% manj zmožen za hojo, znatno je oviran pri teku in vseh športnih udejstvovanjih, ni zmožen za dela v globokem počepu in v predklonu, oviran je pri delih, kjer se mora s telesom obračati, pri sedenju, ni zmožen za pretežno stoječa dela ali dela kjer je potrebne več hoje, ne sme dvigovati in nositi težkih bremen. Močno so zmanjšane oškodovančeve življenjske aktivnosti v poklicnem in osebnem življenju, saj ima težave že pri najosnovnejših življenjskih opravilih. Ne more se popolnoma posvetiti svojima otrokoma, ki zahtevata veliko gibanja. Omejene so tudi njegove rekreativne in družabne aktivnosti. Zaradi poškodbe se ne sme več ukvarjati z badmintonom, odbojko, fitnesom in smučanjem, kar vse je počel pred poškodbo. Ima težave z miselno koncentracijo in spominom. Trpi tudi zaradi zmanjšanja samospoštovanja, ker ni mogel redno služiti vojaškega roka in opravljati dela rudarskega inženirja v rudniški jami, za kar se je izučil in kar si je zelo želel. Zaradi poškodb trpi tudi občasno depresivno razpoloženje in tesnobe. Oškodovanec je škodo utrpel v mladih letih in bo moral duševne bolečine zaradi zmanjšanja življenjske aktivnosti prestajati do konca življenja.

## Skaženost

300.000,00 SIT Na ledvičnem predelu je oškodovancu ostala 30 cm dolga in 2 cm široka postoperativna brazgotina, ki je vidna le na javnih kopališčih, kamor oškodovanec pogosto hodi na plavanje, saj je to edina športna dejavnost, s katero se lahko ukvarja, hkrati pa mu tudi pomaga pri rehabilitaciji poškodovane hrbtenice.

---

ZOR člen 200, 203